Daily Maili teatel järgis prints Harryga laulatatud USA näitlejanna kuninglikku traditsiooni, millele pani aluse praeguse kuninganna ema, abielludes 1923. aastal Yorki hertsogi, hilisema kuningas George VI-ga.
Kuninganna ema jättis oma pruudikimbu Westminster Abbey kirikusse tundmatu sõduri hauale, mälestamaks oma venda Fergust, kes tapeti 1915. aastal esimese ilmasõja ajal.
Traditsiooniliselt viib kuninglik pruut oma buketi tundmatu sõduri hauale pulmajärgsel päeval. Sama tegi ka prints Williami abikaasa Catherine 2011. aastal. Nii viis ka Meghan sinna oma armsa ja tagasihoidliku kimbu, milles võis märgata maikellukesi, herneõisi, astilbet, jasmiini ja printsess Diana lemmikuid meelespäid. Pruudikimbust ei puudunud ka traditsiooniline mirdioks.
Ajakirjanduse teatel oli prints Harry osad õied ise Kensingtoni lossi aiast korjanud.